
UZNESENIE VLÁDY SLOVENSKEJ REPUBLIKY

č. 27
z 11. januára 2017

k návrhu na zrušenie a zmenu  niektorých úloh z uznesení vlády Slovenskej republiky
	Číslo materiálu:
	258/2017

	Predkladateľ:
	minister hospodárstva


Vláda
A. zrušuje 

A.1. úlohu v bode B.1. uznesenia vlády SR č. 743 zo 6. septembra 2006 – postupovať v súlade s predloženým materiálom na použitie rezervy na prostriedky Európskej únie a odvody Európskej únii,

A.2. úlohu v bode C.2. uznesenia vlády SR č. 786 z 19. septembra 2007 v znení bodu B.1. uznesenia vlády SR č. 9 z 13. januára 2016 pre ministra hospodárstva, ministra dopravy a výstavby, ministerku pôdohospodárstva a rozvoja vidieka, podpredsedu vlády a ministra vnútra, ministra práce, sociálnych vecí a rodiny, ministra životného prostredia a predsedu Štatistického úradu SR – predkladať na rokovanie vlády pred začatím verejného obstarávania návrh projektu verejno-súkromného partnerstva so zohľadnením výsledkov štúdie realizovateľnosti, so stanoviskom Ministerstva financií SR k tomuto projektu, ak v projekte súkromný partner zabezpečuje zhotovenie a prevádzku diela a ako protihodnotu poskytuje služby spojené s týmto dielom za platby od jeho používateľov alebo od verejného partnera, pričom zmluva sa uzatvára najmenej na 3 roky, a v ktorom súkromný partner nesie niektoré ekonomické riziká spojené s jej realizáciou, ktoré obvykle nesie verejný obstarávateľ, ak celkové investičné náklady projektu verejno-súkromného partnerstva prevyšujú sumu 100 mil. Sk,

A.3. úlohu v bode B.1. uznesenia vlády SR č. 80 zo 6. februára 2008 pre ministra hospodárstva, ministra dopravy a výstavby,  ministerku pôdohospodárstva a rozvoja vidieka, podpredsedu vlády a ministra vnútra, ministra práce, sociálnych vecí a rodiny, ministra životného prostredia a predsedu Štatistického úradu SR – prizývať zástupcu Ministerstva financií SR na zasadnutia riadiaceho výboru projektu verejno-súkromného partnerstva, v ktorom súkromný partner zabezpečuje zhotovenie a prevádzku diela a ako protihodnotu poskytuje služby spojené s týmto dielom za platby od jeho používateľov alebo od verejného partnera, pričom zmluva  sa uzatvára najmenej na 3 roky, a v ktorom súkromný partner nesie niektoré ekonomické riziká spojené s jej realizáciou, ktoré obvykle nesie verejný obstarávateľ, ak celkové investičné náklady projektu prevyšujú sumu 100 mil. Sk,

A.4. úlohu v bode B.1. uznesenia vlády SR č. 90 zo 6. februára 2008 – použiť finančné prostriedky získané refundáciou platov oprávnených zamestnancov v programovom období 2007-2013 na vytvorenie nových pracovných miest (mzdové náklady vrátane odmien a odvodov zamestnávateľa) súvisiacich s riadením, kontrolou, auditom a implementáciou fondov EÚ, na mzdové náklady, odmeny a odvody zamestnancov pracujúcich v oblasti riadenia, kontroly, auditu a implementácie fondov EÚ, na školenia a študijné pobyty pre zamestnancov pracujúcich v oblasti riadenia, kontroly, auditu a implementácie fondov EÚ, na technické vybavenie a iné kapitálové výdavky pre zamestnancov pracujúcich v oblasti riadenia, kontroly, auditu a implementácie fondov EÚ, na odmeňovanie zamestnancov, technické vybavenie a iné kapitálové výdavky,

A.5. úlohu v bode B.2. uznesenia vlády SR č. 593 z 3. septembra 2008 – majetkovo vysporiadať pozemky v správe Rudných baní, š. p., Banská Bystrica, nachádzajúce sa pod komunikáciami a verejnými priestranstvami v prospech mesta Banská Štiavnica a príslušných obcí okresu (zoznam pozemkov je v prílohe tohto uznesenia),

A.6. úlohu v bode B.2. uznesenia vlády SR č. 937 zo 17. decembra 2008 v znení bodu B.6. uznesenia vlády SR č. 494 z 21. augusta 2013 – zabezpečiť efektívny systém kontroly a predkladania správ k verejnému obstarávaniu, vo vzťahu k čerpaniu prostriedkov z technickej pomoci operačných programov a kontroly verejného obstarávania vo vzťahu k jednotlivým projektom financovaných z operačného programu,

A.7. úlohu v bode D.1. uznesenia vlády SR č. 584 z 8. septembra 2010 – požiadať ministra zahraničných vecí vykonať príslušné opatrenia spojené s nadobudnutím platnosti dohody,

A.8. úlohu v bode D.2. uznesenia vlády SR č. 584 z 8. septembra 2010  – požiadať ministra zahraničných vecí zabezpečiť uverejnenie  oznámenia o uzavretí dohody v Zbierke zákonov SR,

A.9. úlohu č. 1 v mesiaci december z Plánu legislatívnych úloh vlády Slovenskej republiky na rok 2014, schváleného uznesením vlády SR č. 696 zo 4. decembra 2013 v znení bodu B.10. uznesenia vlády SR č.  562 z 5. novembra 2014 a v znení bodu A.1. uznesenia vlády SR č. 220 z 8. júna 2016 – Legislatívny zámer spotrebiteľského zákonníka,

A.10. úlohu v bode B.1. uznesenia vlády SR č. 26 z 15. januára 2014 – zabezpečiť v Národnom jadrovom fonde, Jadrovej a vyraďovacej spoločnosti, a. s. a v Slovenských elektrárňach, a. s. riešenie úloh vyplývajúcich zo schválenej Stratégie záverečnej časti mierového využívania jadrovej energie v SR,

A.11. úlohu v bode B.2. uznesenia vlády SR č. 86 z 2. marca 2016 v znení bodu A.3. uznesenia vlády SR č. 220 z 8. júna 2016 – zakotviť v legislatívnom zámere spotrebiteľského zákonníka potrebu používania štátneho jazyka v dokumentácii súvisiacej s reklamáciou tovarov a služieb a v komunikácii so spotrebiteľom;

B. mení

B.1. bod B.1. uznesenia vlády SR č. 792 zo 17. júla 2002 v znení bodu B.1. uznesenia vlády SR č. 950 z 30. novembra 2005 takto:

„B.1. 
predkladať na rokovanie vlády správu o stave podnikateľského prostredia v Slovenskej republike

do 31. marca 2018 a do 31. marca“,

B.2. termín úlohy v bode C.1. uznesenia vlády SR č. 55 zo 17. februára 2016 
z „do 31. decembra 2016“ na „do 31. decembra 2017“,

B.3. termín úlohy v bode C.2. uznesenia vlády SR č. 55 zo 17. februára 2016 
z „do 31. decembra 2016“ na „do 31. decembra 2017“.

Na vedomie:
členovia vlády
predsedovia ostatných ústredných orgánov štátnej správy

